gentaiscool/nusaparagraph_emot huggingface dataset:
Dua orang yang saling mencintai solusi yang paling tepat dalam Islam adalah pernikahan. Emang kaga gampang buat mengambil keputusan untuk menikah, untuk melangsungkan pernikahan. Apelagi nantinye ngejalanin kehidupan setelah pernikahan ntu kaga mudah sama sekali, penyesuaian sama pasangan kite, sama keluarga pasangan kite, macem-macem dah. Ada beberapa cara tempuh untuk sampai sampenye ke jenjang pernikahan. Ada yang dengan cara dijodohin atau kenal karena berada di suatu lingkungan yang sama. Hal yang paling bikin girang dari pernikahan salah satunye adalah momen pas nyiapin ntu pernikahannye, karena kaya seru banget aje gitu kite nyiapin, dari lamaran, beli barang-barang. Tapi banyak pusingnye, salah satu yang paling bikin pusing adalah ngeluarin duitnye, ntu pusing banget dah. 

Emotion: happy
Xiao entu sekolah di sekolahan yang mayoritas isinye kagak sama ras dan agama dengannye. Nah walaupun begono, semuanye tetep baek dan perlakuin die sama rata. Die juga punya temen-temen akrab. Nah seiring berjalannye waktu, Xiao dan temen-temennye pun udeh kelas 2 SMA. Mereka tetep ke mane-mane bareng dan kalo jam ibadah pun mereka tetep ibadah. Xiao dan temen-temennye saling hargain perbedaan. Suatu hari di kelas mereka kedatengan murid baru. Entu murid ras dan agamanye juga kagak sama dengan mayoritas di sekolahnye Xiao ataupun dengan Xiao. Entu murid baru pun yang baru masuk, kagak tau betape saling hargain satu sama laen di entu sekolah walaupun beda agam. Die malah ngehina Xiao. Xiao pun marah ke entu orang karena kena singgungan terkait SARA padahal entu orang juga minor.

Emotion: angry
Kalo pasangan udeh nikah, pasti ade godaan tuh ama orang ketiga, apalagi di lingkungan tempat kerja. Nah, kalo sebenernye bisa dihindarin kalo kite emang kaga punya niat nyang aneh-aneh. Kunci utama jaga pernikahan tuh jujur, karna kalo udeh kaga jujur mao pasangan bener banget tingkahnye juga pasti kaga mulus aje. Kalo udej kaga jujur trus punya masalah jangan ampe tuh curhat ke lawan jenis. Trus juga kalo rekannye perempuan kalo bisa jaga jarak karna tuh perasaan bisa aja timbul karna terbiasa. Buat masalah begini mah tinggal kite nyang harus kasih batesan ama diri sendiri ke rekan kerja. Karna kalo ga kaya gitu bisa berantakan.

Emotion: angry
Aye kan udeh ngendarain motor sendiri sejak SMA, waktu itu aye emang lagi naek motor sendiri dari rumah temen abis belajar bareng.Nah di jalan tuh aye udeh kerasa kalo lagi diikutin bae ama orang, namanyr diikutin ama diliatin kan pasti berasa ya. Disitu jantung aye udeh kaga kenceng banget detakannye, mana aye sendirian juga kaga boncengin sapa-sapa. Nah, pas berenti di lampu merah tambah dipepet tuh aye, trus pas jalan aye diberentiin. Waduh aye udeh mikir macem-macem dah takut di todong motornye. Akhirnye aye kan otomatis berenti karna die juga bikin aye nepi. Eh teryata die mau liat ban motor aye doang, aye kira bakalan dibegal tuh.

Emotion: fear
Pere sekolah pagi-pagi itu enak banget maen sepeda. Pagi waktu itu maen sepeda sendirian aja ngiderin jalanan kampung. Pas di tengah jalan, duduk udah mulai kagak enak. Kirain sadelnya goyang, taunya celananya udah melengsong. Saban abis dibenerin melengsong lagi. Dalem ati udah niat pulang dulu aja ganti celana. Kagak lama, celananya udah beset. Mana pas bagian tengah. Langsung buru-buru ngebut, ngeri ada orang yang ngelongok. Malu banget hawanya. Nyampe rumah, pas mau turun dari sepeda, celananya malah nambah kebeset. Diliatin ama ema ama abang, langsung diketawain. Langsung taro sepeda buru-buru kayak kebanting gitu. Terus mabur ke kamar, lantaran tengsin banget udah katauan begitu.

Emotion: shame
Nah, buat orang yang baru mau belajar berenang biar kagak takut tenggelem, bisa mulai pake cara-cara kayak gini. Pertama, siapin barang atawa alat yang diperluin. Barang itu kayak kaca mata berenang biar mata kita kagak perih pas nyelem di kolem. Soalnya, kolem berenang biasa dipakein kaporit yang kalo kena mata bikin perih. Selaen kaca mata, kita juga bisa nyiapin pelampung, buat awal-awal kita pake pelampung buat kaki kebiasa cuplak-cuplak di dalem aer. Kedua, biasain muka nyelem di aer. Kalo masih awal berenang, kita bisa nyemplung di bagian pinggiran kolem dulu. Jalan dalem aer sembari pegangin bagian pinggir. Sekali-kali belajar jalan ke tengah kolem terus balik lagi ke pinggir.

Emotion: fear
Setiap sekolah anak-anak macem-macem ada yang dikasih duit jajan, ade yang dikasih bekel ade juga yang dikasih dua-duanye. Enak banget dah tuh kalo yang dapet bekel iye uang jajan iye. Karena kalo dienye pinter ngatur duitnye, bisa dah tuh uangnye ditabung aje kaga usah jajan, karena kan udeh bekel dari sekolah. Kalo duit jajannye kite sisihin kite jadi bisa dah beli benda yang kite mau tanpa harus nyusahi orang tua lagi yekan, kite juga bisa pake ntu duit buat jalan-jalan sama temen-temen kite. Apelagi pas zamannye bocah biasanye girang banget dah tuh ye rasanye beli mainan bisa pake duit sendiri dari nabung uang jajan.

Emotion: happy
Ternyata demam panggung pas lomba itu bukan cuman dialamin ama bocah-bocah yang ikut lomba naek ke panggung sendirian, kayak baca Alquran tadi. Bocah yang ikut lomba rame-rame kayak balap karung ama makan kerupuk juga pada ngalamin demam panggung. Ada bocah yang pas mau di lapangan ngeliatin temennya di kanan ama kiri terus. Pas lomba udah mau dimulai, pas dikasih aba-aba jia diem aja. Pas temennya udah pada makan kerupuk, dia keblinger, malahan megangin kerupuknya. Pas lomba balap karung, ada juga bocah yang ngalamin demam panggung itu. Bocah ini, pas di lapangan juga keliatan linglung. Jia malah ngambil karungnya, terus dia kasih emaknya yang lagi nonton di pinggir lapangan. Penonton yang ngeliat begitu langsung pada ketawa belalakan. Gara-gara denger suara ketawa penonton, bocah itu jadi kagak mau ngikut lagi, jia kaget ama malu. Jadi, demam panggung ini yang bikin bocah kagak pede.

Emotion: fear
Membeli suatu barang dengan ntu hasil jerih payah kite sendiri pasti rasanye beda, girang banget rasanye, ada suatu rasa kebanggaan karena kite bisa beli benda pake hasil jerih payah sendiri. Saat kepingin membeli suatu benda pastinye hampir selalu nabung dulu, jadi kalo mau beli ape-ape kita harus bandingin dulu, kite cek dulu uang kite ade berape, dan barang yang mau kite beli harganye berape. Jadi jangan sampe kite beli barang yang harganye sampe nguras duit kite atau tabungan kite. Rasanye girang banget dah kalo bisa beli sesuai tabungan yang kite punya. Jadi abis beli barang kite masih punya sisa tabungannye.  

Emotion: happy
Ngeliat kejadian di jalan sering banget trek yang remnya blong. kalo udah telanjur blong kayak gini yang kudu dilakuin pertama itu ngompa terus remnya. Lama-kelamaan tekenan rem bisa balik normal. Kedua, turunin gigi. Kalo cara pertama kagak bisa, kita kudu nurunin gigi biar mobil jalannya ngelambat. Ketiga, kalo udah nurunin giginya, kita bisa pake rem tangan. Kalo udah bisa ditarik, tahan terus ampe makin lambat ampe berenti juga empel-empel. Keempat, ini cara yang kudunya dilakuin juga sebelom pake cara laen, kita kudu nyalain lampu hazard ama sering bunyiin klakson buat ngasih tanda ke yang laen. ini juga biar orang laen bisa bantu ngasih jarak.

Emotion: fear
Merasakan ketidak adilan, merasa diri tidak mendapat keadilan, ntu semua perasaan udeh muncul pada masa kanak-kanak, kita menuntut perhatian lebih dari pengasuh/orangtua kita. Sebagai orangtua, anak kita tentu menuntut perhatian lebih banyak dari kita dibandingkannye dari nenek atau om tante mereka. Kurangnye perhatian pada masa awal-awal pertumbuhan akan mengembangkan relasi tidak adil yang dibawa hingga anak membentuk keluarga baru. Anak bisa menjadi individu yang terlalu banyak memberi hingga tidak mempedulikannye kesehatan diri sendiri, atau terlalu banyak. Fakta berbicara mengenai kejadian yang terjadi dalam kehidupan individu. Kejadian-kejadian ntu biasanye mempengaruhi status/ identitas individu, seperti kelahiran, kematian, pernikahan, perceraian. Di beberapa daerah, dilahirkan sebagai perempuan mungkin membuat kita tidak mendapat hak yang sama dengan laki-laki. Demikian juga dengan ras maupun agama yang dianut. Fakta mempengaruhi persepsi individu terhadap keadilan dalam relasi.

Emotion: angry
Pas entu siang-siang, lagi ade kegiatan seminar di salah satu ruang kelas fakultasnye aye. Karena seminarnye entu pake proyektor, jadinye suasana kelas agak remang karena semua lampu dimatiin, cuma cahaya dari proyektor dan sedikit cahaya matahri dari luar yang nyelip di celah gorden jendela. Nah yang ikutan kegiatan webinar entu lumayan banyak, ampir semua angkatannye aye kayaknye. Terus pas lagi speaker-nye nanya dan suasananye suni bener, aye nyeletuk asal dengan suara aye yang ternyata kenceng bahkan kedengeran sama si speaker dan hampir semua temen di entu kelas pade denger. Akhirnye aye pun diketawain satu kelas. Aye bener-bener malu karena udeh asal nyeletuk sampe akhirnye diketawain sekelas.

Emotion: shame
Dalêm prosêdurnyah, tindakan opêrasi gigi ênih bakal ngêlinatin pênggunaan bius. Karna onoh, drg. Andi Tajrin, MKes, Sp.BM (K) ngimbau masarakat biar ora ngêri dêngan istilah opêrasi gigi. Saban kêlaènan di dalêm mulut onoh ada tèknik pêngobatannyah. Ada nyang dilakuin pêngobatan tanpa ngibatin opêrasi, ada pula pênyakit nyang èmang nguduin buat ngêdapêtin tindakan opêrasi. Misalnyah pada tindakan odontèktomi nyang sêring dilakuin pada masalah gigi impaksi. Dalêm pêngêrjaanyah, odontèktomi ngêgunain prinsip opêrasi minor. Opêrasi minor ênih digawèin dêngan kêadaan nyang baèk sêhingga dipastiin ora bakal nimbulin komplikasi nyang bêrlêbihan. Têrlêbih kalu dilakuin ama sêorang doktêr gigi nyang bêrkompêtèn dalêm nanganin bidang ênih, yakni doktêr spèsialis bêdah mulut.

Emotion: fear
Ora sêlamanyah ngutang onoh buruk. Tapi, pênting pula bagiluh buat ngêmikirin cara ngêmbaliin duit sêbêlon ngambil pênawaran kridit dari bank. Ontong ampè êluh tibang ngêmikirin pêgimana cara ngêbayar utang, tapi ora ngêlakuin usaha acan. Ngêbayar kêwajiban sêcara têpat waktu amat pênting pêranti ngêjaga rèputasiluh di mata kriditur. Apahlagi karang ada Sistim Layanan Inpormasi Kêuangan (SLIK). Liwat SLIK, lêmbaga keuangan bakal nyampèin laporan dèbitur sêcara kumplit, akurat, têrkini, utuh, ama têpat waktu sêhingga diarêpin kualitas inpormasi dèbitur bisa têtêp kêjaga. Artinyah, kalu êluh punya tunggakan di lêmbaga keuangan mana baè puguh bakal kêtauan dan êluh bakal sulit buat ngêdapêtin pasilitas kridit di lêmbaga kêuangan mana baè, baèk di pêrbankan, pêrusahaan pêmbiayaan, atau pêgadaian.

Emotion: shame
Ada orang yang becerita ditodong senjata, yang cerita ini orang Bandung. Jia bilang kalo kejadiannya itu pas jem 1 tengah malem. Jia juga kagak tau apa yang dipengen orang yang nodong itu. Jia pengen nodong aja apa pegimana. Yang jelas korbannya bukan cuman jia aja katanya. Pas jia lagi lapor polisi deket situ, ternyata udah ada dua motor yang kena juga. Pas si penjahat itu nodong pestol, korban ini kagak tau pestolnya beneran apa boongan, soalnya udah geget ketakutan. Infonya, abis kejadian itu, polisi belom dapet laporan lagi. Bisa jadi si penjahat udah tau kalo daerah sono udah banyak yang ngelaporin, jadi kagak berani aksi di situ lagi. Cuman, orang yang udah pernah ditodong kagak berani lagi lewat jalan ono sendirian.

Emotion: fear
Dari tayangan video yang diunggah channel Conanindo, menurut perekam orang ntu memang sejak mengantri perilakunye udeh tengil alias demen cari perhatian. Mungkin pemotor yang posisinye pas di depannye sedari tadi udeh gerah kali yeh, melihat kelakuan orang ntu. Makanye ketika udeh sangat dekat, dan mulai menyerobot antriannye lalu dengan sekonyong-koyong sikap pemotor yang akan diserobot antriannye ntu langsung bereaksi menyetop stang motor dan langsung mengeplak kepala si pelaku cukup keras. Kagak menduga dengan sikap pemotor yang ingin diserobotnye si pelaku pun terkaget dan seperti 'freeze' ditempat, mencari otaknye ada dimane. Belum habis rasa kaget dan hilang malunya lanjut ada pengendara lain yang menasehatinya agar sipelaku mau bersabar ikut antrian seperti yang lainnya. Pemotor yang hampir diserobot pun masih dengan kesalnya juga ikut menasehati. "Anda bertemu dengan orang yang salah, kalau mau nyelak sana selak antrian yang di kuburan," begitu kira-kira ucapannye.

Emotion: angry
Aye punya temen, kite sebut aje die sebagai Sumenep. Sumenep pacaran sama suaminye yang sekarang kurang-lebih udeh dari taon 2021. Aye lupa pasnye kapan sih ye hehe. Terus pas taon 2022 awal, mereka akhirnye ngerencanain buat nikah. Pas bulan Juli 2022, akhirnye temen aye pun nikah sama suaminye. Waktu entu aye dan beberape temen aye laennye jadi bridesmaid-nye die. Seru bener nikahannye, garden party gitu. Jadi nikahannye sambil ngeliat langit biru, rerumputan ijo, dan pohon-pohon yang ijo bikin sejuk mata. Nah setelah mereka nikah, honeymoon, dan laennye, beberapa bulan kemudian temennye aye positif hamil. Aye dan temen-temen aye yang laennye seneng bener denger entu kabar. Bener-bener kagak nyangka, temen aye yang paling tomboy entu udeh nikah dan bakalan jadi enyak secepetnye. Kayaknye dalem beberapa bulanan lagi temennye aye bakalan ngelahirin. Aye seneng banget bakalan nambah keponakan!

Emotion: happy
Macam kegagalan dalam hidup : Kegagalan dalam hubungan percintaan, Jangankan yang masih berstatus pacaran, yang menikah saja bisa gagal di tengah jalan. Itulah fakta atau kenyataan yang banyak terjadi di sekitar kamu, atau mungkin kamu pernah mengalaminya. Kegagalan dalam pendidikan : Tidak semua orang bisa menyelesaikan pendidikan formalnya dengan baik, faktanya ada banyak orang yang mengalami kegagalan dalam sekolah atau kuliah mereka. Putus sekolah, putus kuliah, dan dikeluarkan dari kampus merupakan deretan kejadian yang tentu tidak mengenakkan dan itu dianggap sebuah kegagalan bagi banyak orang. Kegagalan dalam pekerjaan atau karir : Banyak orang yang mengalami PHK, kebangkrutan, pengangguran, dan persoalan-persoalan ekonomi lainnya yang cukup membuat seseorang menjadi stres dan bahkan depresi. Jika kamu sedang mengalaminya, ingatlah bahwa kondisi yang tengah kamu alami ini tidaklah abadi dan pasti ada jalan keluarnya. Bangkit dan berusahalah terus, jangan pernah putus asa.

Emotion: sad
Kalo kata kite menang undian itu susah, teryata nyelenggarain undian tuh prosedurnya juga repot. Emang sih bisa jadi salah satu marketing buat kite nyari pelanggan. Cuma kite juga harus liat lagi tuh untung ruginye. Jangan ampe kite mau usaha kite rame malah kite jadi rgi sendiri kan repot juga. Kudu kite pikirin meteng-mateng juga kalo mau buat undian. Soalnye kalo usaha-usaha gede bikin undian gede mah kaga bakal rugi, mereka mah keuntungannye udeh lebih dari cukup dah. Jadi, kite juga perlu banyak belajar si dari usaha-usaha nyang udeh maju. Jangan ampe kite mau jor-joran bukan malah untung tapi buntung dah tuh dapetnye.

Emotion: happy
Wah  cerita gagal jaman mau masuk kuliah tuh paling bikin berkaca kaca sebenernya. Tp gpp, life must go on! Hidup akan tetep berjalan dgn baik kok walaupun ga masuk ptn favorit dan pasti ada hikmahnya. Dulu taun 2017, gua dftar jalur snmptn tekpang UB, udh yakin bgt bakal masuk krn udh sholat istikhoroh pula. Gataunya belum rezeki. Akhirnya gua br dftar les sbmptn dong pdhal tesnya bentar lagi. Pas sbmptn gua dftar lah tekpang IPB - biokim IPB - tekpang UNPAD krn sempet masuk nilai2 TO gua di jurusan2 itu jd agak agak pede wkwk. Gataunya gagal lagi. Yaudah gua coba dftar jalur2 mandiri yg sekiranya masih cukup sm budget ortu. Gua udh pasrah bgt, udh ga ada lg harapan di ptn favorit (boro2 dah bisa kuliah aja alhamdulillah). Long story short gua diterimanya di UPN jogja jurusan soshum alias manajemen setelah gagal jalur rapot AKA Bogor, SNMPTN, SBMPTN, beasiswa turki, mandiri AKA, mandiri UNJ, utul UGM, japres UNY, sama STAN. Alhamdulillah deh sekarang udh jalan semester 6. Kadang masih suka bertanya2 sendiri "kok bisa ya gua bertahan? Kok bisa ya gua tadinya saintek bgt jd soshum".

Emotion: sad
Komisi Perlindungan Anak Indonesia (KPAI) menyatakan hak untuk memakai seragam atribut keagamaan seperti jilbab adalah ranah individual siswa atau anak perempuan. KPAI menemukan sejumlah kasus bullying akibat munculnya aturan seragam atribut keagamaan baik oleh pemerintah daerah maupun sekolah. MA telah mengabulkan permohonan uji materi SKB Menteri Pendidikan dan Kebudayaan (Mendikbud), Menteri Dalam Negeri (Mendagri) dan Menteri Agama (Menag) terkait penggunaan pakaian seragam dan atribut bagi peserta didik, pendidik, dan tenaga kependidikan di lingkungan sekolah yang diselenggarakan Pemda pada jenjang pendidikan dasar dan menengah. Putusan pengabulan itu terkait perkara nomor 17 P/HUM/2021 yang diajukan oleh Lembaga Kerapatan Adat Alam Minangkabau (LKAAM) Sumatera Barat.

Emotion: angry
Saban kita naek kapal terbang, kita masih aman kalo kita mules, udah disediain weseh. Saban masuk weseh juga, sering banget itu weseh udah dibersiin dulu ama pramugarinya. Jadi enak, kita kagak geli lantaran bekas orang. Ada cerita pramugari yang kalo selese dines ada aja yang jia liat. Selama masih terbang, jia ngelongok weseh belom diguyur. Jia nahan enek terus katanya. Pernah ada juga popok yang belom dibersiin atawa dibungkus plastik. Masih ada sisaan kotorannya, digeletakin ngampar begitu aja. Mau kagak mau jia beresin. Sering juga, pas lagi bagi makanan, ada orang numpahin makanannya. Jia kata, yang paling geli pas semua penumpang udah pada turun jia beresin bangku. Pas lagi beresin gitu jia nemu kondom. Bingung, ngapa jorok-jorok banget orang-orang itu.

Emotion: disgusted
Di dalem pasar Kemiri Muka di Depok kite bisa liat tuh tempat sampah nyang kaga beraturan tempat naronye. Padahal, tempat pembuangan sampah tuh udeh disediain di pinggirannye, emang kadang suka kaga ke kontrol saking banyaknye sampah. Ya gimana kaga numpuk sampah segitu banyak nyang nanganin cuma berapa orang doang. Kaga seimbang pisan lah, sumber daya manusia nyang nanganinnye. Orang mah ya diperhatiin kek pedagang pasar jangan ampe jorok kaya gitu, kan kasian juga pedagang ama pembelinye tuh kaga nyaman. Belon lagi pasti jadi sumber penyakit kan kalo kite liat kondisi pasar nyang kaga bersih sama sekali begitu. Di renovasi kek biar nyang dagang nyaman trus juga orang biar pada belanja di pasar.

Emotion: disgusted
Die mengaku selama 10 tahun berjualan bakso di Pasar Gede baru sekali ntu mendapati cacing tanah dalam jumlah bejibun keluar dari  tanah. Pembeli yang datang, lanjut, dia pada jijik melihat cacing tanah ntu. "Cacing tanah tersebut setelah keluar tanah sebagian besar mati dikerumuni semut. Sebagian mati sendiri terkena panasnya sinar matahari," kata dia.  Pedagang lainnye, Ahmad Harjono mengaku kagak tahan mencium bau amis cacing tanah yang keluar dari tanah ntu. Die pun menyirami sisa-sisa cacing tanah yang mati dengan air untuk menghilangkan bau amis. "Saya kurang tahu ini fenomena alam atau tidak. Yang jelas kejadian ini seperti tanda alam akan terjadi sesuatu," kata Harjono, pedagang makanan snack.

Emotion: disgusted
Ceritanya saya dibonceng tmn saya naik motor lagi ngiter2. Pas sebelum satu persimpangan, saya bisa merasakan pukulan dan tekanan pada kepala saya walau saya sudah pakai helm. Saya bingung kok bisa ada pukulan keras ke kepala saya tanpa saya tau dr mana asal pukulan itu, saya bisa merasakan sakit di sekitar leher karena kuat nya pukulan dan pantulan dr helm tersebut. Saya tanya teman yang bonceng dia tidak tahu juga. Akhirnya saya minta dia untuk balik ke jalan tersebut karena jalan tersebut cukup padat pejalan kaki (jalan utama), kami amati pelan2 dan dengan cukup pasti akhirnya kami tau siapa. Ternyata ada orang gila yang lagi mengayun2kan kayunya memukul2. Dan karena dia berjalan dan main kayunya agak di trotoar dekat ke jalanan akhirnya bisa kena ke saya. Saya sangat kesal tapi apa boleh buat dia jg orang gila mana dia ada rasa bersalah, dia bahkan tidak lari dr sana. Ya intinya kl ada org kyk gitu dihindari aja sebisa mgk.

Emotion: angry
Pas entu, kampusnye Delvano udeh sepi dan pastinye gelap bener. lampu-lampu di koridor dan di semua ruangan yang dilewatinnye udeh dimatiin. Cuma ade cahaya bulan aje yang ngasih penerangan ke die. Akhirnye die pun mau nyalain senter ponselnye. Namun kesialannye kagak cuma ketiduran di perpustakaan sendirian aje tanpa ditemenin atau diketahuin temen-temennye. Batre ponselnye Delvan udeh abis dan die kagak bisa nyalain senter ponselnye. Akhirnye die berusaha najemin pengelihatannye buat turun tangga dan Cuma ngandelin cahaya bulan yang masuk lewat jendela. Tapi sialnye pas die udeh berhasil keluar dari gerbang kampusnye, ade tukang palak yang nodong die pake beragam senjata tajem. Die pun ketakutan karena ditodong banyak orang dengan beragam senjata tajem.

Emotion: fear
Nah, kalo temen kite terlanjur malu ama omongan orang nyang bilang badannye bau kite sebagai temen harus kasih dukungan mental biar die kaga ga pede ama banyak orang. Trus juga kite ajak cari jalan keluar supaya masalah nyang ada bisa diselesain. Kalo emang udeh terlanjur nyebar ke orang laen ya kaga usah dipikirin, anggep aje angin lalu trus kite ngerubah penampilan kite. Kalo udeh dipermalukan tuh kite harus tunjukin kalo kite tuh makin kuat. Terlepas dari apa maksud dan tujuannye seenganye orang bisa liat tuh perubahan kite. Jangan malah kite jadi minder trus malah terpojok, malah kaga bae tuh bertindak kay gitu.

Emotion: shame
Jika kekhawatiran akan melakukan kesalahan yang kite alami malah membuat kite menjadi sangat ketakutan untuk bertindak, berbicara, sulit berbaur dengan orang lain, takut bertemu orang banyak, dan sering merasa bersalah tanpa alasan yang jelas, maka hal ntu mungkin disebabkannye oleh gangguan kecemasan umum, fobia sosial, fobia spesifik, gangguan kepribadian, gangguan stres pasca trauma, gangguan skizoafektif, depresi, skizofrenia paranoid, dan sebagainye. Saran dari dokter, kondisi ntu jangan dibiarkan begitu aje. Khawatirnye, ketakutannye ntu malah menguasai diri kite, dan membuat aktifitas serta fungsi diri jadinye malahan terganggu. Lebih baik, periksalah langsung ke dokter atau psikiater terdekat sehingga bisa dilakukan evaluasi mendalam akan kondisi tersebut. Tergantung hasil penilaian dokter, nantinye mungkin akan diarahkan menjalani konseling, psikoterapi, diberikan obat, atau modalitas terapi lain.

Emotion: fear
Bejibun korban yang terkena hantaman gempa dan tsunami di Aceh tahun 2004 silam. Begitu kesedihan yang mendalam juga dirasain sama seabrek orang yang liat beritanye di TV. Ada yang anaknye ilang, ada yang orang tuanye ilang, ada yang keluarganya pade ilang cuma die sendiri dan sebagainye. Daerah yang terhantam Tsunami ntu bener-bener luluh lantah ilang hancur semuanye. Bejibun anak-anak menjadi yatim piatu kehilangan orangtuanye, sungguh miris ngeliatnye. Tapi mau gimane lagi namanye juga udeh takdir, kudu diterima apapun ntu buruk menurut kita baik menurut Allah, semua sudah ketetapan Allah jadi sebaiknye kudu kite terima aje, walau berat hidup sendirian karena para keluarga jadi korban tapi kite lambat laun bisa berinteraksi dengan yang laen. Selain rasa sedih yang mendalam karena ditinggal orang tersayang, sebagian pun merasa ketakutan idup sendiri, khawatir dikala bencana datang menerjang tapi lagi sendiri.

Emotion: fear
Jadi suatu ntu saat ntu die udeh masuk ke dalam toilet laki-laki, bukan hanya di pintu. Untungnye, teman Atalia mengejar kemudian memberitahu kalau die ntu salah masuk toilet. Sadar keliru, Atalia Praratya langsung menutupi wajahnye dengan tangan karena malunye ntu luar biasa, secara die orang terkenal udeh gitu salah masuk toilet. Ternyata, ntu bukan kali pertama Atalia salah masuk toilet laki-laki. "Dulu waktu zamannye masih kuliah pernah sekali, malu banget karena ada orang. Rasanye ntu ingin mengumpet. Kalau kagak ada orang sih kagak terlalu malu," ujar perempuan lulusan D3 Fakultas Ekonomi Universitas Padjajaran dan jurusan Hubungan Internasional FISIP Universitas Parahyangan ntu. Selain salah masuk toilet ntu, beberape kali juga mengalami kejadian buruk karena kagak fokus ketika berjalan.

Emotion: shame
Minyak èsènsial lapèndêr bisa ngêhambat pêrtumbuhan baktèri pênyêbab bau. Kalu dicampurin dêngan têpung jagung atau maijèna ama soda kuè bisa ngêjadi obat alami pêranti ngilangin bau awak. Têpung jagung ama soda kuè bisa ngêjaga kulit têtêp kêring sêhingga nyêgah pênumpukan baktèri. Cara ngêramu minyak lapèndêr ngêjadi obat alami buat ngilangin bau awak sêbagè bêrikut. Campur 10 tètès minyak èsènsial lapèndêr dêngan 3 tèsi tèh têpung jagung ama 2 tèsi tèh soda kuè. Ênih bakal ngêjadi bubuk dèodoran alami. Simpên campuran onoh di têmpat kêtutup sêlama bêbêrapah ari. Lalu, lèwèkin campuran minyak lapèndêr ênih sêsuè kêbutuhan. Bubuk dèodoran alami ênih bisa digunain saban ari.

Emotion: shame
Sekarang tuh aye malah nyari temen deket nyang jujur ama keadaan aye, misal hari ini lo lagi pucet banget trus dipinjemin make up. Artinye tuh die perhatian banget ama kite trus kaga cuman ngoreksi aje tapi ngasih solusi. Tapi, jaman sekarang mah udeh jarang orang kaya gitu. Sekarang tuh orang negor misalnya lagi bau trus sengaja tuh di tegor di depan umum biar orang nyang ditegor tuh ngerasa malu. Jadi niatnye tuh sekarang beda, bukannye mau perhatian tapi mau mepermalukan orang. Kalo begitu caranye si namanye mah jahat si bisa dibilang mah, mangkanye ati-ati juga bisa bedain nyang perhatian ama nunjukin kelemahan.

Emotion: shame
Aye tuh punya ade ipar, die pengen banget tuh masuk Universitas negeri kaya aye ama abangnye tuh, kite bimbing die selalu dah. Kite juga sering bantuin kalo mau ada ujian, bantuin buat belajar supaya die bisa ngartu tuh ama pelajarannye. Semua latihan nyang aye punya juga aye kasih tuh karna bener-bener sepengen itu die masuk PTN.  Les di salah satu tempat les terkenal udeh, tempat les juga bantu die buat perdalem materi pelajaran nyang kaga die tau. Selaen itu juga ikut les bahasa Inggris, pan sekarang penting tuh bahasa Inggris ama buku-buku pengantar juge banyakan dari Bahasa Inggris, ikut les jugaa tuh akhirnye di salah satu temat les nyang bagus ama terkenal.

Emotion: sad
Beberape orang ntu memiliki kulit gatal yang disebabkannye ntu oleh serbuk sari, jamur, atau alergen rumah tangga. Kulit yang teriritasi terus-menerus dapat membuat seseorang menyalahkan hewan serangga. Risiko entomophobia meningkat jika memiliki kerabat dekat, atau orang tua dengan gangguan fobia atau gangguan kecemasan. Kite mungkin lebih cemas dibandingkannye orang lain jika mengalami mutasi (perubahan) gen tertentu. Selain ntu, melihat seseorang dengan entomophobia atau mendengar seseorang berbicara tentang ketakutannya terhadap serangga, dapat menyebabkan orang lain memiliki fobia yang sama. Seseorang lebih mungkin mengembangkan entomophobia atau jenis gangguan fobia spesifik yang berbeda jika udeh memiliki jenis fobia lain, gangguan kecemasan, gangguan panik, dan gangguan penggunaan zat.

Emotion: disgusted
Dari jaman Covid-19 masi meraja lela, keluarge Doel temasuk nyang nurut ame pemerinte buat ngelakuin paksin dosis atu, dosis due, ame booster atu. Nah, gegara baru sempet, jadinye keluarge Doel baru mao booster kedue ari enih. Doel sebenernye ude apal ame tabiat Enyak dari awal paksin juge; takut bangat ame jarum suntik! Tiap paksin, kudu bangat Doel ame Babeh kelar duluan, biar bise megangin Enyak nyang kebanyakan paniknye. Kek ari enih, dari pagi, Enyak ude sibuk ngeremet-remet tangan Doel aje. Tangan Enyak keringetan, tapi dingin. Doel liat juge gemeter dikit, padahal masup ruangan suntiknye aje belon. Udeh gitu, die jadi lemes bangat. Doel bekali-kali nenangin Enyak, soalnye ngeri rase takutnye Enyak enih bedampak signipikan ame tensi darahnye. Kalo kagak masup syarat normal tensi darah, bise-bise Enyak malah kagak dibolein paksin. Enyak terus ngatur napasnye ngikutin tempo Doel. Begitu Doel ngerase Enyak udeh lumayan tenang, Doel ame Babeh masup ke ruang suntikan, terus disuntik duluan. Abis ntu, nemenin Enyak masup bari megangin terus biar die tetep tenang. Untung, ari ntu bukan jadwalnye keluarge Doel apes, jadinye Enyak, walopun masi ngeremet-remet tangan Doel, tetep bise ngelewatin proses disuntik tanpa kudu nangis-nangis ketakutan. Yeay, cheers for Enyak!

Emotion: fear
Bulan Desember taon 2022, banyak kabar baek terkait grup idola yang aye demenin. Nah sekitar pertengahan Desember, salah satu penggemar ngadain give away buat ngerayain banyaknye kabar baek terkait idolanye kite. Aye pun ikutan entu give away. Nah pas beberape hari kemudian, kayaknye pas udeh pekan terakhir di bulan Desember, akhirnye diumumin siape aje yang menangin hadiah give away. Nah ternyate aye salah satu pemenang hadiah give away! Jelas aje aye kaget menangin entu hadiah. Soalnye aye kagak berpikir aye bakalan menang karena yang ikutan entu give away banyak bener. Jadilah aye seneng bener sekaligus kaget dapetin hadiah give away entu.

Emotion: surprise
Waktu ntu ane masih sekolah kelas 6 SD, ane ude pede banget kalo udah ngerjain PR dari beberape hari sebelumnye, ntu pr matematika nyang gurunye ude terkenal banget killer di skolah ane, mata pelajaran matematika selalu jadi jam pelajaran nyang pertame, pas bel masuk bunyi ane pede kan tuh masuk ke kelas, pas guru ane masuk lanjut bilang kumpulkan buku pr matematikanya, ane buka tas darrrr.. gataunye buku ane ga ada didalem tas, pas diinget-inget gataunye kagak dimasukin pas beresin buku tadi malem. panik sambil bilang ke ibu gurunye, gatau lagi dateng baek banget tu ibu, dia cuma bilang yaudah ga apa, besok dibawa. lega banget pas guru ane ngomong gitu.

Emotion: fear
Saat menjalani masa-masa kehamilan yang cukup berat, kaga gampang dan mudah, rasanye pas ntu anak udeh lahir rasanye girang bener. Kite tentunye banyak-banyak bersyukur karena udeh ngelahirin dengan selamet, bahagia rasanye tentunye. Butuh energi khusus buat ngerawat bocah-bocah zaman sekarang, apelagi tanpa bantuan orang-orang karena cukup berat namanye ngurus bocah tuh, apelagi yang lagi aktif-aktifnye tapi dibawa bahagia aje dah, nikmatin masa-masa dimana anak-anak lagi masih pada kecil-kecil pasti bahagia bener rasanye, nanti kalo udeh gede pade repot sama urusannye masing-masing udeh lupa sama kite. Mereka udeh pade repot sama temennye, sams kegiatan di sekolahan, atau luar sekolah. Jadi bener-bener harus dinikmatin masa-masa pas bocah-bocah lagi masih pade kecil.

Emotion: happy
Elu tau kagak, kalo berhasil beli barang setelah nabung, elu entu bisa ngerasa seneng? Emosi seneng entu bisa muncul karena elu berhasil beli barang yang elu incer dan berhasil ngelewatin masa-masa pas elu kudu sabar karena kagak jajan dan kudu nabung. Pas elu ngerasa seneng karena berhasil beli barang setelah nabung, elu juga bisa ngerasa lega karena barang yang diincer udeh elu dapetin dan elu kagak ade utang. Selaen bisa seneng setelah elu berhasil beli barang yang diincer, elu juga bisa ngerasa bersyukur, bangga, tenang, dan laennye. Intinye dari keberhasilan nabung buat beli barang yang diincer, elu bisa ngerasain berbagai emosi positif, kagak cuma seneng aje. Nyok deh mulai nabung bisa bisa beli barang yang diincer dan ngerasain berbagai emosi positif laennye!

Emotion: happy
Sepasang kekasih berantem hebat, lantaran si pria ngira bahwan cewenye selingkuh dari die. Akhirnye, si laki memukuli si cewenye, lalu keluar dari rumah kemudian memukul kaca mobil Honda Brio milik korban dengan tangan kosong namun tidak pecah. Lelaki ntu mengambil palu, dan memukul kaca belakang mobil hingga pecah. Masih belum puas, die mengambil cangkul lalu memecahkan kaca samping dan belakang mobil. Terakhir, dengan potongan balok kayu, Ujang memukul kaca depan mobil hingga pecah. Korban yang tidak terima dengan perbuatannye si cowo kemudian melaporkan kejadian tersebut pada pihak kepolisian. Hasil visum pada korban menunjukan luka gores dan memar pada pipi kanan dan kiri, luka robek pada bibir atas,  dan luka memar pada tangan. Akibat perbuatannye, si laki dijerat dengan ancaman pidana Pasal  351 ayat (1) KUHP tentang penganiayaan dan Pasal 406 ayat (1) KUHP tentang pengrusakan barang. 

Emotion: angry
Di daerah deket rumah neneknye ntu bocah dulunye kaga tau kenape lumayan ade beberapa orang stress yang hilang akal bekeliaran di jalanan deket rumah neneknye ntu bocah. Ada yang perempuan, ada juga yang laki-laki orang stressnya. Ada yang masih pake baju, ada juga yang pade telanjang. Kadang ngerasa takut, dan serem juga emang kalo lagi jalan di sekitaran rumah neneknye pas sendirian. Karena takut aje kalo tau-taunye ntu orang pade yang ilang akal nyerang kite. Eh bener aje pernah ye waktu ntu ada orang stress yang hilang kesadarannye ngagetin adeknye ntu bocah, ntu bocah langsung lari ngibrit pulang ke rumah. Dari situ ntu bocah makin takut, pernah juga orang situ lagi ngeliatin jalanan dari depan pintu terus die kagetin juga aje tuh.

Emotion: sad
Ada bêjibun jalan nyang bisa ditêmpuh buat masup pêrguruan tinggi. Sêlaèn SNMPTN ama SBMPTN, ada jalur laèn nyang bisa dicoba. Bêbêrapah PTN ngêbuka jalur masup liwat sêlèksi mandiri. Jalur ênih diatur ama masing-masing PTN. Bêrikutnyah ada sêkola kêdinêsan nyang bêrada di bawah kêmêntêrian atau lêmbaga pêmêrèntahan. Ada juga Sêlèksi Nasional Masup Politèknik Nêgêri, yakni sêlèksi jalur undangan khusus buat nyang pèngèn ngêlanjutin pêndidikan di pêrguruan tinggi bidang pokasi, politèknik, atau politani. Sêlanjutnyah, Pêrguruan Tinggi Kêagamaan Islam Nêgêri, yakni bêbêrapah kampus nyang bêrada di bawah naungan Kêmêntêrian Agama RI. Abis onoh, ada SMMPTN-Barat, sêlèksi jalur mandiri nyang dilakuin sêcara sêrêntak di antara pêrguruan tinggi nêgêri nyang kêgabung dalêm BKS-PTN Indonèsia wilayah barat. Têrakhir, ora tibang PTN, banyak sêlèksi mandiri PTS nyang nawarin program pêrkuliahan nyang mênarik.

Emotion: happy
Kurir SiCêpat ngantêrin pakèt kê rumah NDS. Sêudah nêrima baranganyah, NDS ngêduga barang nyang diantêrin kurir ora sêsuè ama nyang diah pêsên. "Kalu Bapak curiga, gidah baè balikin barangnyah. Sayah bakal nyoba ngonpirmasi kêpada pênjualnyah," kata kurir kêpada MDS. Tapi, MDS malah ngêbuka pakèt onoh. Prosêdurnyah, kalu barang nyang diantêr kurir udah dibuka pêmbêli, mangka barang onoh ora bisa dibalikin. Wayah onoh, NDS ora nanggêpin dêngan baèk. Diah justru ngambil samurai dari dalêm rumah dan ngancêm kurir. NDS udah dua kali dikibulin transaksi pêmbêlian barang liwat bêlanja daring. Buat nyang kêdua ênih, NDS sèwot karna barang nyang dikirim têrnyata kosong sêhingga ngêlampiasinnyah kêpada kurir nyang ngantêrin pakèt, padahal sêbênêrnyah kurir onoh ora tau apah-apah.

Emotion: fear
Ada lagi cerita anak SD yang gangguin satu temen kelasnya. Ada bocah wadon yang bikin kelompok maen ama 4 orang temennya. Bocah ini ama temen-temennya ngelabrak satu orang temen kelasnya yang wadon. Si bocah yang ngebully ini ngajak temen-temennya buat ngebully jia. Pas di kelas, pas lagi jem istirihat, 5 orang wadon ini langsung ngeplak pala temennya. Pas korban nanya ada apaan, malah langsung dikeplak palanya. Bocah-bocah ini bilang, kalo jia ngempet cowok temennya. Padahal, cowok yang dimaksud itu sodaranya korban. Cuman, si pelaku ama temen-temennya kagak mau percaya, jia langsung ngebakot tangan korban ama ngejorokin dari bangku. Abis nge-bully, korban langsung ngadu ama sodara yang cowok. Cowok itu langsung balik maranin si wadon ama temen-temennya. Abis dari situ, jadi keliatan bullying ini jadi nyambung terus gara-gara pada dendam.

Emotion: fear
Sêorang warga Kêcamatan Sukawêning, Kabupatèn Garut, nyêritain pêngalaman paitnyah kêjêrat pinjêman daring ampè puluan juta rupiah. Karna kêdêsêk kêbutuhan sêrta ora dapêt pinjêman dari mana-mana, akhirnyah diah kêpaksa ngêbêraniin diri, mêski bunga nyang ditawarin ora masup akal. Tèmpo atu minggu amat gasik bêrlalu sêhingga diah kudu balikin pinjêmannyah onoh. Akibat ora mampu ngêbayar têpat waktu, diah kêmudian ditèror têrus-têrusan ama pênagih dêngan kata-kata kasar, bahkan kontak di hapènyah bisa mêrèka ambil, têrus mêrèka ngêja grup WhatsApp dêngan masupin kontak têmên-têmênnyah. Di sonolah pênagih ngêja jêngah dirinyah dêngan ngêlakuin pênagihan di grup. Diah ngêdapêt têkênan nyang amat parah, bahkan salah atu ancêmannyah adalah diah bakal dibunuh.

Emotion: fear
Rase takut pas ngelakuin dose atau kesalahan bise jadi pembatas kite buat udahan bebuat hal ntu. Kalo ngeliat dari sisi agame, ngeliat tande-tande takutnye kite tehadap dose, bise diliat dari beberape hal. Petame, die berusahe nyeimbangin antara nyang dipikirin ame nyang die lakuin. Nyang dipikirin kudu hal bae-bae, nyang dilakuin juge selalu usahain same kek ntu. Kedue, die ngusahain buat jujur. Mao ntu jujur ame dirinye ndiri, jujur ame orang-orang sekitarnye, dan nyang utame, jujur ame Tuhannye. Ketige, nyesel ame hal jelek nyang udeh dilakuin, terus besyukur ame hal bae nyang pernah die lakuin. Terakhiran, ngusahain buat terus bebuat lebi bae dibanding nyang kemaren-kemaren.

Emotion: fear
Elu kalo nyium bau amis bakalan jijik kagak? Atau bahkan sampe mau muntah gitu? Nah aye kalo nyium bau amis bakalan jijik dan bahkan sampe mual. Aye pernah jalan ke bagian daging di pasar, terus baru sampe depannye, aye bener-bener mual mau muntah saking jijiknye nyium bau amis. Nah ternyate katanye sih wajar aje mual karena nyium aroma kagak sedep atau nyengat, ya contohnye bau amis dari bagian daging di pasar. Walaupun mungkin agak lebay, aye kagak boong dah bener-bener jijik dan mual kalo nyium bau amis dari bagian daging. Jadinye elu kalo jijik nyium bau amis dan bahkan sampe mual kagak usah bingung ye, soalnye wajar.

Emotion: disgusted
Pas aye SMP, aye tinggalnye sekolahan ber-asrama gitu. Jadi walaupun sekolah udeh selesai, aye tetep bareng temen-temen. Nah pas entu aye kelas 7 semester 2 kamarnye di lantai 3. Karena entu hari Sabtu dan besoknye Minggu hari libur, jadinye aye dan temen aye ngobrol sampe malem. Kite bekoar-koar tentang banyak hal sambil ngegaresin keripik. Saking serunye bekoar sambil ngegares, kite kagak nyadar udeh malem bener, sampe-sampe lampu kamarnye kite udeh dimatiin. Tapi aye dan temen aye masih tetep ngobrol dan ngegares dengan penerangan remang-remang dari kamar sebelah. Nah pas lagi asik ngobrol, tiba-tiba aje aye kayak ngeliat sesuatu di belakangnye temen aye. Jelas aje aye kaget dan ketakutan bener karena ngeliat hantu di depan mata aye. Walaupun aye kagak tau entu halusinasi ape beneran hantu, intinye aye bener-bener ketakutan. Jadilah aye buru-buru nyalain lampu kamarnye aye.

Emotion: fear
Elu pernah ikutan give away? Terus, elu pernah menangin hadiah give away-nye? Aye pernah. Aye ikutan suatu give away yang diadain sama penggemar dari suatu grup idola yang aye demenin. Aye cuma asal ikutan aje tanpa ngarep menangin hadianye, soalnye yang ikutan entu give away banyak bener. Pas beberape hari kemudian, akhirnye pemenang give away-nye diumumin. Ternyate aye jadi salah satu pemenang hadiah give away! Jelas aje aye kaget menangin entu hadiah. Soalnye aye kagak berpikir aye bakalan menang karena yang ikutan entu give away banyak bener. Jadilah aye seneng bener sekaligus kaget dapetin hadiah give away yang banyak bener entu.

Emotion: surprise
Panic attack ntu dapat berlangsungnye sekitar selama 5-10 menit, namun bisa juga hal ntu terjadi secara berkesinambungan dalam waktu 2 jam. Kondisi ntu bisa sangat menakutkan, mengganggu, dan melemahkan tubuh seseorang. Bejibun gejalanye yang serupa juga ditemukan pada sejumlah penyakit umum, ya ntu penyakit jantung, masalah tiroid, gangguan pernapasan, dan penyakit saluran napas lainnye. Seseorang yang mengalami panic attack sering membuat beberapa kunjungan ke ruang gawat darurat atau dokter. Hal ntu tersebut karena mereka berpikir memiliki penyakit yang mengancam jiwa. Karena serangan ini kagak dapat diprediksi, kondisi ini secara signifikan memengaruhi fungsi tubuh. Maka dari ntu, penderita panic attack harus segera mencari pengobatan yang tepat.

Emotion: fear
Saban ke rumah sakit, ada aja yang bikin geli. Pernah numpang ke kamar mandi pas lagi ngelongok pasien. Sempet pengen nahan dulu, lantaran belom kebelet. Cuman, ngiranya itu kamar bersih-bersih aja. Ternyata, pas masuk geli banget rasanya. Udah mau duduk di wesehnya malah udah ada tumpukan sampah tisu yang udah luber dari tong sampahnya. Kagak jadi kencing dah. Kepikiran itu sampah tisu bekas dipake ama yang sakit. Bukan cuman virus, kalo kayak gitu udah kecampur bakteri juga. Udah telanjur geli, akhirnya kagak jadi kencing. Ditahan bentaran, nyari weseh yang lebih sering dilongok ama petugasnya aja. Jadi, kagak numpuk gitu, jadinya kagak bikin geli. Biar ngerasa aman juga kalo resik.

Emotion: disgusted
Taon 2022, Alsa liburan di negara, tepatnye di kota tempat tinggal idolanye. Nah entu pagi, Alsa mau jajan ke mini market yang ada di depan apartemennye. Alsa pun jalan kaki ke entu mini market. Alsa jalan sambil mikir mau beli jajanan ape aje buat oleh-oleh. Nah pas mau buka pintu mini market, ternyata ada cowok yang mau keluar dari entu toko. Entu cowok buka pintu dan nahan pintunye biar tetep terbuka buat Alsa. Alsa pun berterima kasih ke entu cowok sambil ngeliat ke arah mukanye. Karena entu cowok pake masker dan topi, Alsa cuma bisa liat entu cowok senyum dari matanye. Nah pas entu Alsa langsung sadar kalo entu mata mirip salah satu anggota grup idolanye. Alsa pun nanya ke entu cowok. Dan ternyata bener aje entu cowok adalah salah satu anggota grup idolanye Alsa. Alsa langsung seneng bener karena bisa ketemu idolanye secara kebetulan.

Emotion: happy
Uji tes diperlukan untuk mendiagnosis zoofobia, atau ketakutan ketika bertemu hewan tertentu. Dalam beberape kasus, tahapan diagnosis juga dilihat dari ciri-ciri fisik serta kesehatan mental sang penderita. Langkah-langkah dalam mendiagnosis zoophobia akan melakukan beberapa hal di bawah ini: Mengamati ketakutan yang berlangsung 6 bulan, atau lebih. Mengenali hewan ape yang ditakuti dalam pengalaman hidup. Mencari penyebab kecemasan ketika bertemu, atau melihat hewan tertentu. Melihat gejala fisik, dan mental yang mengganggu sehari-hari. Kecemasan yang dikatakan memburuk ketika seseorang mungkin melihat seekor binatang secara langsung. Apebila menderita zoophobia, ada beberape hal yang dapat dilakukan untuk membantu meredakan gejalanye. Cobalah untuk membatasi menghindari aktivitas tertentu yang berkaitan dengan hewan. Bertemu dengan hewan mungkin akan menjadi tantangan, dan ancaman tersendiri. Oleh karena ntu, hindari penyebabnye.

Emotion: fear
Saat kita mangap mulu kite pas lagi ngegares, otomatis bakalan adanye juga udara dan gas masuk ke tubuh kite. Beberape di antaranye ntu diserap secara alami, tapi sisa gas perlu dilepaskan dengan cara tertentu, entah sebagai kentut, atau sendawa. Kalau kagak mengeluarkan gas, bisa timbul masalah kesehatan yang kagak nyaman bahkan menyakitkan, seperti kembung. Nah, dilansir dari Everyday Health, kentut disertai kembung berkepanjangan, penurunan berat badan, anoreksia, diare berlebihan, muntah, demam, dan sakit perut parah dapat menjadi tanda gangguan pencernaan yang perlu diperhatikannye. kalau kamu merasa punya "kelebihan" gas karena kentut hingga belasan kali dalam sehari, jangan khawatir dulu. Dikutip dari laman Verywell Health, kentut 8-14 kali sehari dianggap sebagai jumlah normal. Malah, pada sumber lain, kentut hingga 25 kali juga masih dalam batas normal. Yang kite kudu harus perhatikan ntu adalah ketika kite kagak bisa kentut atau kentut terlalu banyak. Jika kamu mengalaminye, segeralah kunjungi dokter agar mendapat diagnosis secepatnye.

Emotion: shame
Pas aye kelas 3 SMP, aye tinggal di asrama. Nah pas entu lagi pekannye ujian. Jadi pas siang, aye dan sobat-sobatnye aye pun belajar bareng di kamar. Terus pas lagi belajar, tiba-tiba wali asrama aye nyamperin aye dan ngajak ke kamarnye. Terus ternyata enyak aye nelpon. Aye pun udeh mulai khawatir. Ternyate, om nye aye meninggal. Aye langsung kaget, sekaligus sedih. Om aye emang udeh beberapa bulan sakit komplikasi, tapi aye tetep kaget dan sedih bener. Terus akhirnye setelah selesai telepon, aye langsung siap-siap karena engkongnye aye bakalan jemput aye. Terus kagak lamaan, engkong aye dateng, dan kite langsung ke rumah nenek aye, tempat jasadnye om aye sebelom dikubur nanti. Selama di mobil, aye berusaha fokus ke materi ujian besok, biar aye kagak sedih. Akhirnye setelah satu jam-an, kite sampe di rumah nenek. Semua orang udeh pade nangis. Aye pun makin sedih bener karena selaen om aye meninggal, enyak aye bener-bener keliatan sedih.

Emotion: sad
Miara hewan kaya ayam, monyet,soang gitu juga bahaya kalo kite kaga punya lahan nyang luas.  Hewan-hewan begitu kan kotorannye bisa bikin bau, apalagi kite tinggal di rumah nyang padet penduduk kan kasianan jadi kaga bersih tuh lingkungan. Apalagi kalo nyang dipiara unggas, kotorannye tuh bisa bikin susah orang karna buang kotorannye tuh suka sembarangan. Belom lagi nanti kalo die ngacak-ngacak jemuran orang, kasian orang udeh nyuci cape-cape tapi diberantakin. Belom lagi tuh hewan bawa bibit penyakit, kan bahaye kalo tentangga kite kebeneran lagi punya bayi atau punya anak kecil. Soalnye kumannye tuh suka ade virusnye, jadi mending dipikir lagi dah kalo mau miara hewan trus tinggal dilingkungan padet penduduk.

Emotion: fear
Barusan itu tahapan awal banget pas mau belajar berenang. Abis itu, pelan-pelan kita belajar ngambang. Sebelomnya udah jalan-jalan di pinggiran kolem. Kita udah bisa mulai belajar ngambang, pegangan pinggir kolem sembari kaki diangkat ampe ngambang. Kalo udah dibiasain kaki ngambang, pelan-pelan kita copot pegangan kita. Terus usahain badan ngambang ampe kita bisa celentang. Kalo udah bisa ngambang, kita bisa nyoba buat gerakin badan ke depan. Kalo belom bisa sendiri, kita bisa pegangan di pelampung, terus gerakin kaki. Ini buat ngebisain kaki begerak ampe maju ke depan. Nah, kalo udah bisa gerakin badan ke depan, kita bisa belajar gaya berenang. Ini kagak usah dipikirin banget. Yang paling penting itu kita bisa ngambangin badan sembari majuin badan ke depan.

Emotion: fear
Kepala sekolah di sekolahan Indramayu kena begal. Motor punyanya diambil paksa ama perampok. Si penjahat ini nodongin pestol ke kepsek itu. Kepala sekolah itu lagi ngendarain motor matic warna putih. Pas di tengah jalan, korban didempet ama penjahat, abis itu nyengget tas korban. Si penjahat juga ngincer motor, tapi korban mertahanin, jadinya ada tarik-tarikan penjahat ama korban. Kagak lama, dia digrebek ama polisi. Pas ditanya-tanyain, penjahat bilang kalo dia pake senjata pestol maenan. Jia mau nakut-nakutin korbannya. Kalo udah dalem keadaan ketakutan, orang emang sering ngerasa kagak ada jalan buat ngelawan. Di posisi kayak gitu, kayak udah kagak bisa gerak, ngerengked nahan ngeri ama pengen nyawa kagak melayang. Kalo korban tau senjata yang dipake maenan, bakal bisa nahan diri buat kagak ngasih banda punyanya.

Emotion: fear
Tuti, sêorang wadon paroh baya kêcatêt sebagè sêorang pêgawè pabrik garmèn di Pulo Bintan. Tapi, pada taun 2014, diah kêpaksa bêrênti lantaran diponis ngidap kankêr. Pada taun 2013, Tuti ngêdapêtin ada bènjolan di bagian payudaranyah. Tapi, mênurutnyah onoh tibang bènjolan biasa. Ama kêrabatnyah, Tuti disaranin ngêjalanin pêngobatan altêrnatip. Arêpannyah diah bisa sêmbuh tanpa pêrlu opêrasi di rumah sakit. Duit udah abis banyak, bukannyah sêmbuh, bènjolan onoh malah mêlêtus. Ngêrasa ora sanggup lagi nahan sakit, Tuti têrus dirujuk kê Rumah Sakit Dharmais, Jakarta. Di sonoh diah dibiopsi atau pêngambilan jaringan awak buat pêmêrèksaan laboratorium. Hasilnyah Tuti didiagnosa ngidap kankêr payudara stadium dua. Sêtêlah diponis ngêdêrita kanker, Tuti mulè ngêjalanin kèmoterapi buat ngêbunuh sèl kankêr.

Emotion: surprise